Държавен вестник, бр. 21, 2015 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  21
избор при предварително известни условия 
на договорните отношения – прозрачни и 
равнопоставени, на приемливи цени. 
През изминалия четиригодишен период 
на прилагане на политиката е постигнат 
значителен ефект от предприетите мерки в 
нормативната уредба:
Регламентирането на по-високи изисква-
ния за прозрачност към предприятията, пре-
доставящи електронни съобщителни услуги, 
в ЗЕС и изменените Общи изисквания при 
осъществяване на обществени електронни 
съобщения6 гарантира правото на инфор-
миран избор на потребителите във връзка 
с ползването на услугите, включително чрез 
създаване на условия за прозрачност и ле-
сен достъп до общите условия на договора, 
условията на индивидуалния договор, пред-
лаганите от предприятията тарифи, тарифни 
планове и пакети.
В резултат – индивидуалните договори 
за крайните потребители са съобразени с 
общите изисквания – прилагане на опреде-
лен размер на шрифта, както и отделяне на 
по-важни за потребителите клаузи в самос-
тоятелен раздел в удебелен шрифт (условия 
за прекратяване на договора, срокове и др.). 
В приложения към индивидуалния договор 
се предоставя информация за всички ценови 
условия, относими към избрания тарифен 
план, като например цени за повиквания 
към мрежи в чужбина, цени за услугата 
„международен роуминг“ и други допълни-
телни услуги. 
С цел защита на крайните потребители 
е въведен и допълнителен кредитен лимит 
(максимална граница на потребление) за 
услугите за пренос на данни и достъп до 
интернет през мобилната мрежа.
Предоставянето на прозрачна, точна и на-
временна информация улесни и възможност-
та на потребителите да сменят доставчика, 
като изберат този, който най-добре отговаря 
на техните специфични нужди. Промените в 
нормативната уредба облекчиха процеса, свър-
зан с преносимостта на номерата, в резултат 
на което потребителите имат възможност 
безпрепятствено и във възможно най-кратки 
срокове да им се пренесат номерата.
Процедурата за осъществяване на преноси-
мост – условията и сроковете за реализация, 
се определя във функционални спецификации 
за преносимост на номерата, които се изготвят 
от Комисията за регулиране на съобщенията 
(КРС). През 2012 г.7 КРС отмени основанията 
за отказ на преносимост, свързани с финансови 
претенции на даряващия доставчик (неплате-
ни сметки, неустойки и др.). По-късно КРС 
даде задължителни указания8 на доставчи-
6 Решение № 928 от 19.12.2013 г. на КРС
7 Решения № 1906, 1907 и 1908 от 30.08.2012 г.
8 Решения № 201, 202 и 203 от 14.03.2013 г.
ците, предлагащи услугата преносимост на 
телефонни номера, да изменят процедурите 
за преносимост на мобилни, географски и 
негеографски номера, с което да приведат 
процедурите и електронните системи за пре-
носимост в съответствие с новите изисквания 
на функционалните спецификации по чл. 134, 
ал. 3 ЗЕС. 
С промените, направени досега в норма-
тивната уредба, се постигна:
ü 
предоставяне на ясна информация за: 
продължителността на договорите – из-
ключително важна стъпка е въвеждането 
на нормативно определен максимален 
срок на договорите, условията за тяхното 
подновяване, съответните неустойки, 
характера на услугата, за която се або-
нират; 
ü 
предоставяне на услуги за контрол и 
наблюдение на потреблението и уведо-
мяване на абоната при нетипичен трафик 
или прекомерно потребление;
ü 
подобряване на мерките, свързани с 
осигуряването на равнопоставен достъп 
до електронни съобщителни услуги на 
потребители с увреждания, за да могат 
да се възползват в максимална степен 
от ползите на тези услуги, като се на-
сърчават предприятията да предоставят 
на хората с увреждания крайни устрой-
ства, предлагащи необходимите услуги и 
функции, за предоставяне на електронни 
съобщителни услуги;
ü 
осигуряване на възможност потребите-
лите да дават предварително съгласие 
за включване на техните лични данни 
в обществените телефонни указатели;
ü 
с оглед защитата на личните данни и 
правото на неприкосновеност на лич-
ния живот на крайните потребители 
е въведено изискване, съгласно което 
изпращането на съобщения за директен 
маркетинг е допустимо само при изрично 
съгласие на потребителя; с последните 
изменения на Закона за електронните 
съобщения е прецизирано изключението 
от това правило – отнася се за случаите, 
когато данните за контакт с потребителя 
са получени в контекста на търговска 
сделка; 
ü 
с изменение на Наредба № 6 от 13 март 
2008 г. за универсалната услуга по За-
кона за електронните съобщения9 по 
отношение на реда за определяне на 
параметрите за качеството на услугата 
и на параметрите за качеството на об-
служване:
– е въведено изискване тези параметри 
да бъдат посочени при стартиране на 
конкурсната процедура за избор на 
9 (Обн., ДВ, бр. 32 от 25.03.2008 г.; изм. и доп., бр. 26 
от 2011 г. и бр. 77 от 2012 г.)